Wir, nachbenempten Peter von Griffense und Hanns von Griffense, sins suns sun, bekennent offenlich fùr uns, ✳ Hans Uͦlrichen und Hans Ruͦdolffen von Griffense,
min, des jetzgen̄ Hansen von Griffense, gebrùder, mitt disem brieff, als wilent der ffrom, vest Thùring von Hallwil, seligen gedechtnisse, der zit, do er das sloss und die
herschafft Willdegg ingehept, angesechen hatt die pfruͦnd ze Hallderwank gott zuͦ lob und ere, auch umb fùrdrung gottes dienst dasselb und umb das ein priester sin lipnarung desbas gehaben und sich allda enhallten möcht zuͦ meren und zuͦ bessern und namlich daran geordnet, gesetzt und geben fùnfzechen stuk jerlicher gùlt in
soͤlichˀ meynuḡ, das die ettwas jaren soͤllten fùrgeslagen und damitt die pfruͦnd fùro und mer gebessert worden ꝫcꝭ, von soͤlichem fùrslag und ouch von verkoufftē gùltē
mittnamē den drin mùtt kernen gelts, so der Birwil von Sengen gab, die umb sechtzig guldin abgekoufft wurdn. ich, obgen̄ter Peter von Griffense, nachmaln alz das
sloss und die herschafft Willdeg mich von dem genempten von Hallwil in kouffs wise ankomē ist, ingenomē und in min, ✳ der genemptē minˀ suns sùnen und unsz aller
erben nutz bewendt und bekert hab, des sich zuͦ sum̄ gepùrt hundertundvier guldin Rinschˀ. darumb und fùr habent wir, die selben Peter und Hans von Griffense,
fùr die genemptē Hans Uͦlrichen und Hans Ruͦdolffen von Griffense und unser aller erben und nachkomen, die wir mitt uns vestenklich herzuͦ vˀbindent nach guͦter
zitlicher vorbetrachtung der zit, do wir soͤlichs zethünd wol gewalt gehept habent, der genempten pfruͦnd ze Hallderwank und namlich dem erbnˀ her Hansē Meygˀ,
der zit kilchhnˀ daselbs, zuͦ handen der pfrùnd, sin selbs und siner nachkomen kilchhern zuͦ Hallderwank eins uffrechten, redlichen, frygen kouffs verkoufft und ze kouffen
geben in krafft dis brieffs sibenthalb mùtt kernen geltz jerlichs zins, die wir unser erben und nachkomen oder inhaber des underpfands, hernach gemeldet, inen hinfùr
alle jar je uff sant Martins tag davon zuͦ rechtem zins und nach soͤlicher zinsz recht, sitt und gewonheit usrichten, weren und antwurten soͤllen. und wellen in irn sichnˀ
gewalt und gantz an allen irn kosten und schaden fùr unser selbs und aller mengklichs inhaben, uffnemen, vˀhefften, vˀbietē und entweren uff, von und vorab
unser mùli und der gùlt daruff, ze Willdegk gelegen, die ich, genempter Peter von Griffense, von nùwem hab lassen buwen und nitt in kauff umb Willdegg beschechē,
gedient noch gehört hät. daruff ich und die genemptē min suns sùn, si mitt mir und ich mitt inen, disen kouff geslagen und umb solich obgemeldet hoptgut und zins
mitt hus und hoff, akern und matten, stäg und weg, wasser und wasserrùnsen, mitt aller frygheit, ehaffte, rechtung, harkomen und zuͤgehoͤrd zuͦ rechtē, behafftē,
waͤrendem underpfand ingeben und versetzt hab, das und den vor ab zuͦ rechtem vorzins davon zehabent, nement, nutzent und messent ane all mindrung, abgang
und gepresten. ob aber wäre, das wir, obgen̄ von Griffense, unser erben oder nachkomen oder wer den̄ je zuͦ ziten die gemelten mùli inhat der gemelten pfruͦnd oder
einē kilchhern zuͦ Hallderwank den gemelten zins, die sibenthalb mùtt kern gelts, hinfùr dheins jars uff sant Martins tag oder bi acht tagen den nächsten darnach
ungevˀlich nitt usrichten, wärte₎ noch antwurten, wie sich das fuͦgte, so sol und mag ein kilchher zuͦ Halderwank, wär der je zuͦ zitē ist, uns, unser erben und dz gemelt
erben und nachkomen sunder ouch den und die, so die gemempten mùli inhand, und die selbe₎ mùli mitt der gùlt jerlich davon vallent als darūb ir recht behafft
underpfand angriffen, fùrnämē und nötigen mitt gericht, geistlichem, weltlichem oder ane, nach zins recht, sitt und gewonheit, als vil und lang untz inen, namlich
der pfruͦnd ze Halderwank und einē kilchhnˀ daselbs wàr, der je ist, umb je den gevallnen zins mitt allem kosten und schaden daruff gangen, wie sich der mitt gewonlichē wˀben
gemacht hätt, völlig usrichtùng beschicht ane irn kosten und schaden hievor noch wider uns, obgen̄ von Griffensee, unser erben noch nachkomen gantz nùtz frygen noch
schirmen sol in keinen weg. und were sach, das dem obemelten underpfand, daruff diser kouff als vor stät gesetzt und geslagen ist, hinfùr jemer ùtzit abgieng oder diser brieff
jetz gepreschafft wäre oder hinfùr jemer wird, wie sich das fuͦgte, darumb die pfruͦnd ze Halderwank und ein kilchher daselbs andrer und bessrer besorgnisse billich
bedörfften und notdurfftig wären dis noch dhein ander sach, sol inen herinn dheinen gepresten, mangel noch abgang mitt bringen, den̄ wir, obgen̄ von Griffense, unsz
erben und nachkomen sond gebunden und schuldig sin inen sòlich und andr gepresten, die inen herinn lägent ze bessrent, uffzerichtend und zebenement. und si fùro
mitt andnˀ und bessern brieffen und underpfanden zebesorgent ane irn schaden wie dik das not ist ane geverd. doch so mogent wir, jetzgen̄ von Griffensee, unsz erbe₎
und nachkomen den gemelten zins, die sibendhalb mùtt kernē gelts, hinfùr welicher zit, jars oder tags wir wellent, widerkouffen und ablösen ouch mitt hundrt
und vier guldin Rinscher hoptgüts, doch mitt ergangnē zins und unbezaltem kosten und schaden, des man uns gehorsam sin und gestatten sol ane alle intrag.
und also gelobent wir, genempten Peter von Griffense, fùr uns, Hans Uͦlrichen und Hans Ruͦdolffen von Griffense, und unser aller erben und nachkomē gemeinlich
und unnscheidenlich bi unsnˀ guͦten truwē dis kouffs, wie vor stàt, recht wäre₎ ze sind und darumb redlich volkomē werschafft zethuͦnd vor mengklichē in
unsmˀ eignen kosten, wie dik das not ist. ouch den und damitt disen brieff mitt siner inhalt, wie stät, und vestzehalten und darwider niemˀ zekoment, zeredent,
wˀbent noch thuͦnd in keinē weg. wir entzichent uns ouch hiemitt fùr uns in wise und fùr, als vor aller schirm, hilff und fùrzùg aller geistlicher und
weltlicher gerichten ,rechten, gesetzten, frygheitē, gnaden, geleiten, gebotten, vˀeynūgen, uszùgen, fùnden und geverden und mitt namē alles des, so wir odˀ jemāt
hiewider zeschirm erdenken, des wir geniessen möchtē ane all geverd. und des alles zuͦ warē und vestem urkùnd hand wir, obgen̄ Peter und Hans von
Griffense, unser insigel fùr uns und die genempten Hans Uͦlrichen und Hans Ruͦdolffen von Griffense uns und si ouch unser aller erben und nachkomē damitt
diser sach zuͦ besagent offenlich gehenkt an disen brieff, der geben ist uff mentag nach sant Johanns tag zuͦ sùngichten der jarzal Cristi viertzechenhundertfùnfzigundfùnf jar.